Kami (mūziķis)

, bija japāņu mūziķis ar skatuves vārdu **Kami**. Vislabāk atpazīstams kā bundzinieks japāņu *[[Visual kei (subkultūra)|visual kei]]* rokgrupā *[[Malice Mizer]]*. Kami mira 1999. gada 21. jūnijā savās mājās no subdurālās hematomas 27 gadu vecumā. *[[Dir En Grey]]* bundzinieks Šinja *(Shinya)* atzina Kami par vienu no labākajiem japāņu bundziniekiem.

## Dzīvesgājums
Kami piedzima 1972. gada 1. februārī Ibaraki prefektūrā, Japānā. Jau bērnībā, mācoties pamatskolā, viņš ļoti interesējās par tradicionālo japāņu otu rakstīšanu un sorobānu (abakusa). Vēlāk Kami parādījās interese par bungām, kur jau skolā to praktizēja un sacerēja pirmās melodijas. Viņš pameta skolu un neatgriezās pie bungu spēles līdz vidusskolas sākumam. Kami jau agrā vecumā klausījās daudzas britu jaunā viļņa grupas, tostarp *[[Culture Club]]* un *[[Duran Duran]]*. Viņam bija arī dažādas nodarbes, piemēram, teniss, loterijas biļešu pirkšana, smaržu kolekcionēšana.

### Karjera
Vidusskolā Kami draugs viņu uzaicināja uz savu pirmo mūzikas grupu. Sākotnēji viņš interesējās par ģitāru, tomēr pēc tam nolēma atgriezties pie bungām. Kādā brīdī Sakura *(Sakura)* kļuva par viņa bungu mentoru. Kami ļoti aizrāvās ar bungām un nolēma nopirkt savu pirmo bungu komplektu, tāpēc viņš sāka strādāt nepilnu slodzi, lai iegūtu naudu. Pēc vidusskolas, Kami pārcēlās uz Tokiju, lai gūtu vēl lielākus panākumus mūzikā. Pametot iepriekšējo grupu un pārceļoties, Kami pavadīja īsu laiku kādā citā pankroka grupā, kur iepazinās ar *visual kei* stilu. Tā rezultātā viņš pievienojās grupai *[[Kneuklid Romance]]* 1993. gada sākumā. Uzstājoties galvenokārt dzīvajos koncertos, Kami drīz vien piesaistīja rokgrupas *Malice Mizer* basģitārista Juki *([[Yu~ki]])* uzmanību. Grupai *Malice Mizer* jau bija savs bundzinieks Gazs *([[Gaz]])*, kurš pēc tam pievienojās *Kneuklid Romance*. *Malice Mizer* grupas dalībnieki ļoti vēlējās iepazīstināt Kami ar savu mūzikas stilu, kuru sākumā viņš neatzina, tomēr grupas līdera Manas *([[Mana]])* viedoklis viņu pārliecināja. Sešus mēnešus Kami grupā *Malice Mizer* spēlēja neoficiāli, bet pēc tam, 1993. gada martā kļuva par tās oficiālu dalībnieku. Pēc Kami pieņemšanas grupā, 1994. gada aprīlī *Malice Mizer* izdeva savu debijas albumu *Memoire* (Atmiņas), kur Kami bija jau kā oficiāls grupas dalībnieks publiski izdotā albumā.

### Nāve
1999. gada 21. jūnijā Kami nomira miegā no subdurālās hematomas savās mājās Kioto. Viņš tika atrasts četras dienas vēlāk, kur tai pašā dienā tika rīkotas bēres. Tajās bija viņa ģimene, draugi un grupas dalībnieki Mana *(Mana)*, Kozi *(Közi)* un Juki *(Yu~ki)*. Gakts *([[Gackt]])*, *Malice Mizer* solists, kurš tikko bija uzsācis savu solokarjeru, tobrīd bija turnejā un par Kami nāvi uzzināja tikai nedēļu vēlāk. Mēnešus pirms savas nāves, 1999. gadā Kami sacerēja dažas dziesmas, piemēram, *Unmei no Deai* (Likteņa tikšanās) un *Mori no Naka no Tenshi* (Eņģelis mežā). Tās vēlāk tika iekļautas *Malice Mizer* *Shinwa* (Mīts) albumā 2000. gada 1. februārī, kas veltīts Kami viņa dzimšanas dienā. Viņš arī atstāja nepabeigtu dziesmu *Bara no Souretsu* (Rožu bēru gājiens), kas tika izdota viņu singlā *Beast of Blood* (Asins zvērs). *Malice Mizer* līderis Mana sarakstīja dziesmu *Saikai no Chi to Bara* (Atkalredzēšanās asinis un rozes) par godu Kami pēc viņa nāves. Gakts Kami piemiņai sarakstīja divas dziesmas, kas tika iekļautas viņa albumā *Mars: Emu ~For My Dear~* (Dziesma manam dārgajam (draugam)) un *U+K*. Kozi un Juki sarakstīja solo singlu *Memento* *(Piemiņa)* un veltīja to Kami. Mana ir arī paziņojis, ka viena no dziesmām viņa otrajā mūzikas grupā *Moi dix Mois* albumā *Nocturnal Opera* arī ir veltīta viņam.

### Personīgā dzīve
Grupā Malice Mizer, Kami guva popularitāti savu garo matu dēļ, kas sniedzās pāri gurniem. Vēlāk gan 1998. gadā Kami tos nogrieza, kardināli mainot frizūru. Iemesls matu nogriešanai bija tas, ka tie traucēja spēlēt bungas. Kami lielākais hobijs bija smaržu kolekcionēšana. Viņam bija ap 80 pudelīšu. Viņš interesējās par japāņu samuraju Šingenu Takedu *(Takeda Shingen)* un katru gadu apmeklēja Takeda Šingenas festivālu *(Shingen-ko Festival)*. 

## Grupas vēsture

* 3PMayonnaise (3Pマヨネーズ) - 1989.—1991.
* Kneuklid Romance - 1992. gada septembris — 1993. gada marts
* Malice Mizer - 1993. gada 17. marts — 1999. gada 21. jūnijs

## Diskogrāfija
;Kompozīcijas
* *Unmei no Deai* (運命の出会い) (2000) (albumā EP *Shinwa*)
* *Mori no Naka no Tenshi* (森の中の天使) (2000) (albumā EP *Shinwa*)
* *Bara no Souretsu* (薔薇の葬列) (2000) (nepabeigta versija) (singlā *Beast of Blood*)

## Atsauces

## Ārējās saites

* Biogrāfija
* -scape- the artists of Malice Mizer: Malice Mizer